Official Journal L 300 , 23/11/1999 P. 0017 - 0018



Id-Direttiva tal-Kunsill 1999/89/KE tal-15 ta’ Novembru 1999 li temenda d-Direttiva 91/494/KE dwar il-kondizzjonijiet tas-saħħa ta’ l-annimali li jirregolaw il-kummerċ intra-Komunitarju fi u l-importazzjonijiet minn pajjiżi terzi ta’ laħam frisk tat-tjur IL-KUNSILL TA’ L-UNJONI EWROPEA, Wara li kkunsidra t-Trattat li jwaqqaf il-Komunità Ewropea, u b’mod partikolari l-Artikolu 37 tiegħu, Wara li kkunsidra l-proposta tal-Kummissjoni [1], Wara li kkunsidra l-opinjoni tal-Parlament Ewropew [2], Wara li kkunsidra l-opinjoni tal-Kumitat Ekonomiku u Soċjali [3], Billi: (1) L-Artikolu 3A(1) tad-Direttiva tal-Kunsill 91/494/KE tas-26 ta’ Ġunju 1991 dwar il-kondizzjonijiet tas-saħħa li jirregolaw il-kummerċ intra-Komunitarju fi, u l-importazzjonijiet minn pajjiżi terzi ta’ laħam frisk tat-tjur [4] jipprovdi r-regoli għat-tilqim kontra l-marda Newcastle għall-qtajja’ ta’ oriġini ta’ laħam tat-tjur maħsub għall-Istati Membri jew reġjuni ta’ Stati Membri, li l-istatus tagħom kien ingħata l-għarfien skond l-Artikolu 12(2) tad-Direttiva tal-Kunsill 90/539/KE tal-15 ta’ Ottubru 1990 dwar il-kondizzjonijiet tas-saħħa ta’ l-annimali li jirregolaw il-kummerċ fi u l-importazzjonijiet minn pajjiżi terzi ta’ tjur u bajd għat-tfaqqis [5]; (2) Id-Deċiżjoni tal-Kummissjoni 93/152/KE tat-8 ta’ Frar 1993 li tipprovdi l-kriterji għat-tilqim i għandu jintuża kontra l-marda Newcastle fi-kuntest ta’ programmi ta’ tilqim ta’ rutina [6] japplika mill-1 ta’ Jannar 1995; (3) Huwa xieraq, bħala riżultat, li tiġi emendata d-Direttiva 91/494/KE u b’mod partikolari l-Artikolu 3A tagħha; (4) Huwa xieraq li jiġu emendati r-regoli tal-kummerċ kif applikati għall-pajjiżi terzi billi tiġi introdotta l-possibbiltà li jitħejjew regoli supplimentari għall-importazzjonijiet ta’ laħam tat-tjur, li joffri garanziji dwar is-saħħa ta’ l-annimali ta’ l-anqas ekwivalenti għal dawk imniżżla fil-Kapitolu II tad-Direttiva 91/494/KE; (5) Huwa xieraq, b’żieda, li tiġi emendata d-Direttiva 91/494/KE biex jingħata kont tad-disposizzjonijiet tad-Deċiżjoni tal-Kunsill 1999/468/KE tat-28 ta’ Ġunju 1999 li tipprovdi l-proċeduri għall-eżerċizzju tas-setgħat ta’ implimentazzjoni konferiti fuq il-Kummissjoni [7], ADOTTA DIN ID-DIRETTIVA: Artikolu 1 Id-Direttiva 91/494/KE qiegħda b’dan tiġi emendata kif ġej: 1. L-Artikolu 3A (1) għandu jiġi mibdul b’dan li ġej: "1. ikunu nżammu fit-territorju tal-Komunità mit-tfaqqis jew ikunu ġew impurtati minn pajjiżi terzi skond il-ħtiġijiet tal-Kapitolu III tad-Direttiva 90/539/KE." 2. L-Artikolu 3A(6) għandu jitħassar; 3. Fl-Artikolu li ġej għandu jiddaħħal: "L-Artikolu 14a Minkejja l-Artikoli 8, 10, 11, 12, 13 u 14, il-Kummissjoni tista’, skond il-proċedura stabbilita fl-Artikolu 18, tiddeċiedi li tippermetti fuq il-bażi ta’ każ b’każ l-importazzjoni ta’ laħam frisk tat-tjur minn pajjiżi terzi meta dawk l-importazzjonijiet ma jkunux jikkonformaw ma’ l-Artikoli 8, 10, 11, 12, 13 u 14. Regoli dettaljati għal importazzjonijiet bħal dawk għandhom jitħejjew fl-istess żmien permezz ta’ l-istess proċedura. Dawn għandhom joffru garanziji dwar is-saħħa ta’ l-annimali li jkunu ekwivalenti ta’ l-anqas għal dawk offruti mill-Kapitolu II ta’ din id-Direttiva." 4. L-Artikolu 17 għandu jiġi mibdul b’dan li ġej: "L-Artikolu 17 1. Il-Kummissjoni għandha tkun megħjuna mill-Kumitat Permanenti Vetrinarju stabbilit skond id-Deċiżjoni 68/361/KE [8], magħmul minn rappreżentanti ta’ l-Istati Membri u ppresedut minn rappreżentant tal-Kummissjoni. 2. Ir-rappreżentant tal-Kummissjoni għandu jibgħat lill-Kumitat abbozz tal-miżuri li għandhom jittieħdu. Il-Kumitat għandu jagħti l-opinjoni tiegħu dwar l-abbozz, f’limitu ta’ żmien li l-President jista’ jniżżel skond l-urġenza tal-każ. L-opinjoni għandha tingħata bil-maġġoranza mniżżla fl-Artikolu 205(2) tat-Trattat fil-każ ta’ deċiżjonijiet li l-Kunsill huwa meħtieġ li jadotta fuq proposta mill-Kummissjoni. Il-voti tar-rappreżentanti ta’ l-Istati Membri fi ħdan il-Kumitat għandhom ikunu weighted bil-mod imniżżel f’dak l-Artikolu. Il-president m’għandux jivvota. 3. Il-Kummissjoni għandha tadotta l-miżuri maħsuba jekk ikunu skond l-opinjoni tal-Kumitat. 4. Jekk il-miżuri maħsuba ma jkunux skond l-opinjoni tal-Kumitat, jew jekk ebda opinjoni ma tingħata, il-Kummissjoni għandha, mingħajr dewmien, tibgħat lill-Kunsill proposta li tirrelata mal-miżuri li għandhom jittieħdu. 5. Il-Kunsill, waqt li jaġixxi b’maġġoranza kwalifikata għandu jaġixxi fuq il-proposta fi żmien 15-il jum minn meta tiġi riferita lilu. Jekk, f’dak il-perjodu, il-Kunsill juri permezz ta’ maġġoranza kkwalifikata li jkun jopponi għall-proposta, il-Kummissjoni għandha tirrikonsidraha. Tista’ tippreżenta proposta emendata lill-Kunsill, terġa’ tibgħat l-istess proposta jew tippreżenta proposta leġislattivi fuq il-bażi tat-Trattat. Jekk il-Kunsill ma jkunx adotta l-miżuri proposti ta’ implimentazzjoni jew ma jkunx wera l-oppożizzjoni tiegħu għall-miżuri proposti ta’ implimentazzjoni sa meta jiskadi l-limitu ta’ żmien, dawn jiġu adottati mill-Kummissjoni."; 5. L-Artikolu 18 għandu jiġi mibdul b’dan li ġej: "L-Artikolu 18 1. Il-Kummisjsjoni għandha tkun megħjuna mill-Kumitat Permanenti Veterinarju stabbilit skond id-Deċiżjoni 68/361/KE magħmul minn rappreżentanti ta’ l-Istati Membri u ppresedut minn rappreżentant tal-Kummissjoni. 2. Ir-rappreżentant tal-Kummissjoni għandu jibgħat lill-Kumitat abbozz tal-miżuri li għandhom jittieħdu. Il-Kumitat għandu jagħti l-opinjoni tiegħu dwar l-abbozz, f’limitu ta’ żmien li l-President jista’ jniżżel skond l-urġenza tal-każ. L-opinjoni għandha tingħata bil-maġġoranza mniżżla fl-Artikolu 205(2) tat-Trattat fil-każ ta’ deċiżjonijiet li l-Kunsill huwa meħtieġ li jadotta fuq proposta mill-Kummissjoni. Il-voti tar-rappreżentanti ta’ l-Istati Membri fi ħdan il-Kumitat għandhom ikunu weighted bil-mod imniżżel f’dak l-Artikolu. Il-president m’għandux jivvota. 3. Il-Kummissjoni għandha tadotta l-miżuri maħsuba jekk ikunu skond l-opinjoni tal-Kumitat. 4. Jekk il-miżuri maħsuba ma jkunux skond l-opinjoni tal-kumitat, jew jekk ebda opinjoni ma tingħata, il-Kummissjoni għandha, mingħajr dewmien, tibgħat lill-Kunsill proposta li tirrelata mal-miżuri li għandhom jittieħdu. 5. Il-Kunsill, waqt li jaġixxi b’maġġoranza kkwalifikata għandu jaġixxi fuq il-proposta fi żmien tliet xhur minn meta tiġi riferita lilu. Jekk, f’dak il-perjodu, il-Kunsill juri permezz ta’ maġġoranza kkwalifikata li jkun jopponi għall-proposta, il-Kummissjoni għandha tirrikonsidraha. Tista’ tippreżenta proposta emendata lill-Kunsill, terġa’ tibgħat l-istess proposta jew tippreżenta proposta leġislattivi fuq il-bażi tat-Trattat. Jekk il-Kunsill ma jkunx adottata l-miżuri proposti ta’ implimentazzjoni jew ma jkunx wera l-oppożizzjoni tiegħu għall-miżuri proposti ta’ implimentazzjoni sa ma jiskadi l-limitu ta’ żmien, dawn għandhom jiġu adottati mill-Kummissjoni." 6. L-Anness għandu jiġi mħassar. Artikolu 2 1. L-Istati Membri għandhom iġibu fis-seħħ il-liġijiet, regolamenti u disposizzjonijiet amministrattivi meħtieġa għall-konformità ma’ din id-Direttiva qabel l-1 ta’ Lulju 2000. Għandhom minnufih javżaw b’dan lill-Kummissjoni. Fejn l-Istati Membri jadottaw dawn il-miżuri, għandu jkun fihom referenza għal din id-Direttiva jew għandhom ikunu akkumpanjati b’dik ir-referenza fl-okkażjoni tal-pubblikazzjoni uffiċjali tagħhom. Il-metodi ta’ kif issir dik ir-referenza għandhom jitniżżlu mill-Istati Membri. 2. L-Istati Membri għandhom jikkomunikaw mal-Kummissjoni t-testi tad-disposizzjonijiet prinċipali tal-liġi nazzjonali li jadottaw fil-qasam irregolat minn din id-Direttiva. Artikolu 3 Dan id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej. Artikolu 4 Din id-Direttiva hija indirizzata lill-Istati Membri. Magħmula fi Brussel, fil-15 ta’ Novembru 1999. Għall-Kunsill Il-President K. Hemilä [1] ĠU C 15, 20.1.1996, p. 15. [2] ĠU C 261, 9.9.1996, p. 188. [3] ĠU C 153, 28.5.1996, p. 46. [4] ĠU L 268, 24.9.1991, p. 35. Direttiva kif l-aħħar emendata bid-Direttiva tal-Kunsill 93/121/EEC (ĠU L 340, 31.12.1993, p. 39). [5] ĠU L 303, 31.10.1990, p. 6. Direttiva kif l-aħħar emendata bl-Att tas-Sħubija ta’ l-1994. [6] ĠU L 59, 12.3.1993, p. 35. [7] ĠU L 184, 17.7.1999, p. 23. [8] ĠU L 255, 18.10.1968, p. 23; --------------------------------------------------